CELEX: 62017CN0628
Language: bg
Date: 2017-11-08 00:00:00
Title: Дело C-628/17: Преюдициално запитване от Sąd Najwyższy (Полша), постъпило на 8 ноември 2017 г. — Prezes Urzędu Ochrony Konkurencji i Konsumentów/Orange Polska S.A., Варшава

19.3.2018   
            
            
               BG
            
            
               Официален вестник на Европейския съюз
            
            
               C 104/12
            
         Преюдициално запитване от Sąd Najwyższy (Полша), постъпило на 8 ноември 2017 г. — Prezes Urzędu Ochrony Konkurencji i Konsumentów/Orange Polska S.A., Варшава
   (Дело C-628/17)
   (2018/C 104/15)
   Език на производството: полски
   
      Запитваща юрисдикция
   
   Sąd Najwyższy
   
      Страни в главното производство
   
   
      Жалбоподател: Prezes Urzędu Ochrony Konkurencji i Konsumentów
   
      Ответник: Orange Polska S.A., Варшава
   
      Преюдициален въпрос
   
   Трябва ли член 8 във връзка с член 9 и член 2, буква й) от Директива 2005/29/ЕО на Европейския Парламент и на Съвета от 11 май 2005 година относно нелоялни търговски практики от страна на търговци към потребители на вътрешния пазар и изменение на Директива 84/450/ЕИО на Съвета, Директиви 97/7/EО, 98/27/EО и 2002/65/EО на Европейския парламент и на Съвета, и Регламент (EО) № 2006/2004 на Европейския парламент и на Съвета (1) да се тълкува в смисъл, че представлява агресивна пазарна практика поради злоупотреба с влияние прилаганият от търговец модел за сключване на договори от разстояние за предоставянето на далекосъобщителни услуги, при който потребителят трябва да вземе окончателно решение относно сделката в присъствието на куриера, доставящ формулярите по договора:
   
               a)
            
            
               винаги когато по време на посещението на куриера потребителят не може свободно да се запознае със съдържанието на предоставените формуляри;
            
         
               б)
            
            
               само когато потребителят не е получил предварително и индивидуално (напр. по електронна поща или на домашния си адрес) комплекта формуляри по договора, дори да е имал възможност за самостоятелно запознаване преди посещението на куриера с тяхното съдържание на интернет сайта на търговеца;
            
         
               в)
            
            
               само когато допълнителни обстоятелства сочат, че от търговеца или от негово име са били предприети нелоялни действия, насочени към накърняване на свободата на избор на потребителя относно вземането на решение във връзка със сделката?
            
         
      (1)  ОВ L 149, 2005 г., стр. 22; Специално издание на български език, 2007 г., глава 15, том 14, стр. 260.